**Ferrol** Ferrol
A Coruña **CRAT**
**Zalaeta** Arteixo
**Santiago** Santiago de Compostela
As Pontes **Fendetestas**
Lalín **Lalín**
Lugo **Muralla**
Vilagarcía **Ingleses**
Rianxo **Barbanza**
Vigo **Vigo**
Pontevedra **Mareantes**
**Pontevedra** Pontevedra
Ourense **Ourense**
***Equipos da LGR:***

A **edición 2019-2020 da LGR** foi a 37ª edición da liga de rugby organizada pola actual Federación Galega de Rugby. Nesta edición o torneo contou con 13 equipos participantes trala unificación da primeira e a segunda división nun grupo único. A competición comezou o 5 de outubro de 2019 e tiña que rematar coa final o 25 ou 26 de maio de 2020, pero a pandemia por COVID-19 detivo a competición en marzo trala última xornada da liga regular e non se puideron disputar as eliminatorias polo título.

Formato de competición
----------------------

Os trece equipos disputaron unha liga regular a unha volta na que tódolos equipos se enfrontaron entre eles unha vez, completando doce encontros. Se non se tivese detido a competición, tralo remate da primeira fase os oito mellores equipos da táboa pasarían a disputar as eliminatorias polo campionato, partindo dos cuartos de final do seguinte xeito: 1º contra 8º, 2º contra 7º, 3º contra 6º e 4º contra 5º; xogando na casa do equipo que xogou de visitante na primeira fase. As semifinais tamén se xogarían no campo do equipo que xogou de visitante na fase de liga regular. A final tería lugar na casa do equipo que rematou a primeira fase mellor clasificado. Por outra banda os equipos clasificados entre o 9º e o 12º posto tamén disputarían entre eles unhas eliminatorias que definirían a súa posición definitiva na competición: 9º contra 10º e 11º contra 12º.

O campión e subcampión acadan o dereito a participar na fase de ascenso á División de Honra B, a segunda división do rugby español.

Sistema de puntuación
---------------------

Os equipos suman puntos para a clasificación desta maneira:

* 4 puntos por vitoria
* 2 puntos por empate
* 0 puntos por derrota
* 1 punto bonus ofensivo cando un equipo gaña anotando 3 ensaios máis que o seu rival.
* 1 punto bonus defensivo cando o equipo perde por unha diferenza igual ou inferior a 7 puntos.

Equipos participantes
---------------------

A edición 2019/20 da LGR (Liga Galega de Rugby) contou con 13 equipos participantes, polo tanto, tódolos clubs galegos con equipo sénior masculino estiveron presentes, 11 deles co seu primeiro equipo e 2 que o fixeron co seu equipo B (Ourense e Vigo) por mor da súa participación na División de Honra B.

Primeira fase
-------------

Táboa da LGR 2019-2020| Posición | Equipo | Puntos | Encontros | Bonus |
| --- | --- | --- | --- | --- |
| **Xogados** | **Gañados** | **Empates** | **Derrotas** | **Ofensivos** | **Defensivos** |
| **1** | **Ferrol** | **60** | 12 | 12 | 0 | 0 | 12 | 0 |
| 2 | **Ingleses** | **54** | 12 | 11 | 0 | 1 | 10 | 0 |
| 3 | **CRAT** | **43** | 12 | 9 | 0 | 3 | 7 | 0 |
| 4 | **Lalín** | **41** | 12 | 8 | 1 | 3 | 6 | 1 |
| 5 | **Pontevedra** | **40** | 12 | 9 | 0 | 3 | 4 | 0 |
| 6 | **Muralla** | **31** | 12 | 6 | 0 | 6 | 5 | 2 |
| 7 | **Vigo** B | **29** | 12 | 6 | 0 | 6 | 5 | 0 |
| 8 | **Mareantes** | **22** | 12 | 5 | 0 | 7 | 2 | 0 |
| 9 | **Zalaeta** | **21** | 12 | 4 | 1 | 7 | 3 | 0 |
| 10 | **Ourense** B | **15** | 12 | 3 | 0 | 9 | 1 | 2 |
| 11 | **Santiago** | **12** | 12 | 2 | 0 | 10 | 1 | 3 |
| 12 | **Barbanza** | **10** | 12 | 2 | 0 | 10 | 0 | 2 |
| 13 | **Fendetestas** | **2** | 12 | 0 | 0 | 12 | 0 | 2 |

Eliminatorias
-------------

Por mor da pandemia por COVID-19 tódalas competicións deportivas do país se detiveron en marzo trala última xornada da liga regular e non se puideron disputar as eliminatorias polo título, que xa quedaran definidas do seguinte xeito:

* Ferrol vs Mareantes (1º vs 8º en Ferrol porque na liga regular xogaron en Pontevedra.)
* Vigo B vs Ingleses (7º vs 2º en Vigo porque na liga regular xogaron en Vilagarcía.)
* Muralla vs CRAT (6º vs 3º en Lugo porque na liga regular xogaron na Coruña.)
* Lalín vs Pontevedra (4º vs 5º en Lalín porque na liga regular xogaron en Pontevedra.)

Liga feminina
-------------

A liga galega feminina de rugby é de recente creación. A maioría de clubs de rugby galegos non teñen sección de rugby feminino, de xeito que a liga galega é de pequeno tamaño. Na tempada 2017-18 e 2018/19 houbo cinco equipos disputando o torneo, sendo algúns deles reforzados por xogadoras doutros clubs que non participan:

* Tempada 2019/20

| Táboa da LGR feminina 2019-2020 |
| --- |
| Posición | Equipo | Puntos | Encontros | Bonus |
| **Xogados** | **Gañados** | **Empates** | **Derrotas** | **Ofensivos** | **Defensivos** |
| **1** | **CRAT B** | **23** | 5 | 5 | 0 | 0 | 3 | 0 |
| 2 | **Muralla RC** | **20** | 5 | 4 | 0 | 1 | 3 | 1 |
| 3 | **CR Ferrol** | **14** | 5 | 3 | 0 | 2 | 2 | 0 |
| 4 | **CR Lalín** | **11** | 5 | 2 | 0 | 3 | 2 | 1 |
| 5 | **Vigo RC** | **4** | 5 | 1 | 0 | 4 | 0 | 0 |
| 6 | **Ourense RC** | **-1** | 5 | 0 | 0 | 5 | 0 | 0 |

Como subcampión do torneo o Muralla acadou o dereito a participar na segunda categoría nacional na tempada seguinte, dereito que cedeu ó Pontevedra Rugby Club. Este dereito lle corresponde ó subcampión polo feito de competir o CRAT na División de Honra Feminina de Rugby.

Véxase tamén
------------

### Ligazóns externas

* Páxina oficial da Federación Galega de Rugby

### Outros artigos

| * v
* c
* e
Rugby masculino en Galicia |
| --- |
| Federación Galega de Rugby — Selección de rugby de Galicia |
| Equipos | 

|  |  |
| --- | --- |
| División de Honra | — |
| Liga Galega de Rugby | 
* Ourense
* Barbanza
* CRAT
* Fendetestas
* Ferrol
* Ingleses
* Lalín
* Mareantes
* Muralla
* Pontevedra
* Santiago
* Vigo Rugby Club
* Zalaeta

 |

 |
| Outras competicións | Copa Xunta de Rugby |